Diari Oficial de la Generalitat Valenciana


Sumari del DOGV 7905, del 27-10-2016 (2016/7947)

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza un ajust entre dotacions de línies de subvenció incloses en l'annex de transferències i subvencions corrents del programa 422.20, Ensenyament Primari, de la Conselleria d'Educació, Investigació, Cultura i Esport, per import de 41.897,72 euros.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7905

Data del DOGV
:   27-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7947


Data del document
:   03-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza un ajust entre dotacions de línies de subvenció incloses en l'annex de transferències i subvencions corrents del programa 422.20, Ensenyament Primari, de la Conselleria d'Educació, Investigació, Cultura i Esport, per import de 41.897,72 euros. [2016/7947]  
En l'actualitat, la Conselleria d'Educació, Investigació, Cultura i Esport té obligacions pendents amb determinats ajuntaments, a càrrec de les línies S0063, «Finançament Educació Persones Adultes», i S0071, «Ajudes gabinets psicopedagògics municipals», ambdues del capítol 4 del programa 422.20, «Ensenyament Primari», que no es van poder abonar en l'exercici 2015, per no trobar-se al corrent en el compliment de l'obligació de rendició dels seus comptes anuals davant de la Sindicatura de Comptes. Una vegada complida l'obligació esmentada per part dels ajuntaments, és procedent l'abonament de les quantitats pendents. A fi de dotar la convocatòria de l'exercici 2016 amb el mateix import que en anys anteriors, l'esmentada conselleria proposa incrementar la dotació de les línies S0063 i S0071 per import de 29.701,80 i 12.195,92 euros, respectivament, transferint disponibilitats existents en la línia S5598, «Ajudes escolars. Alumnes centres E. I. 1r cicle de titularitat de les corporacions locals i privada. Bo infantil», del capítol 4 del programa 422.20, «Ensenyament Primari», després de la regularització de les subvencions no justificades.  
A aquest efecte, i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les modificacions següents en l'annex de transferències i subvencions corrents del programa 422.20, Ensenyament Primari:  
  
1) Minorar la dotació de la línia de concurrència competitiva S5598, d'acord amb el detall següent:  
  
Codi Denominació Dotació anterior Modificació Dotació actual  
S5598 Ajudes escolars. Alumnes centres E. I. 1r cicle de titularitat de les c. locals i privada. Bo infantil 59.224.211,00 € 41.897,72 33.562.245,28  
  
  
2) Incrementar la dotació de la línia de concurrència competitiva S0063, d'acord amb el detall següent:  
  
Codi Denominació Dotació anterior Modificació Dotació actual  
S0063 Finançament Educació Persones Adultes 2.851.984 29.701,80 2.344.051,80  
  
  
3) Incrementar la dotació de la línia de concurrència competitiva S0071, d'acord amb el detall següent:  
  
Codi Denominació Dotació anterior Modificació Dotació actual  
S0071 Ajudes gabinets psicopedagògics municipals 1.297.256 12.195,92 1.812.195,92  
  
  
València, 3 d'octubre de 2016.- El conseller d'Hisenda i Model Econòmic: Vicent Soler i Marco.